La llengua blava és una malaltia de declaració obligatòria a la Unió Europea ja que la seva propagació suposa un perill per a la cabana ramadera i pot tenir conseqüències negatives per als intercanvis comercials de bestiar.
Davant la situació epizootiològica a la Unió Europea, la Comissió Europea va adoptar la Decisió 2008/655/CE, de 24 de juliol, per la qual s'aproven els plans de vacunació d'urgència contra la febre catarral ovina de determinats Estats membres i es determina el nivell de la participació financera de la Comunitat per a 2007 i 2008 (DOUE L-214, de 9.8.2008).
Aquesta Decisió estableix la concessió d'un ajut financer específic de la Comunitat per a 2007 i 2008 per subvenir els plans de vacunació d'urgència contra la febre catarral ovina.
Tenint en compte l'elevat nombre de moviments de bestiar amb destinació a la nostra Comunitat Autònoma que comporten un risc d'entrada de la malaltia, per aconseguir que la nostra cabana de remugants estigui protegida davant l'aparició de focus de la malaltia, s'ha ordenat la vacunació a Catalunya dels animals majors de tres mesos que pertanyen a l'espècie ovina i bovina d'acord amb l'Ordre ARM/2309/2008, de 31 de juliol, que modifica l'Ordre ARM/1200/2008, de 29 d'abril, per la qual s'estableixen mesures específiques de protecció en relació amb la llengua blava (BOE núm. 186, de 2.8.2008).
L'ajut s'adreça a les explotacions agràries i s'instrumenta a partir de les agrupacions de persones ramaderes que tinguin establerts concerts de sanejament amb el Departament d'Agricultura, Alimentació i Acció Rural (DAR), i a les agrupacions de defensa sanitàries de bestiar boví que duguin a terme el programa de vacunació de llengua blava, reconegudes pel DAR.
Valorada la conveniència d'emprendre les actuacions objecte d'ajut, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
1.1 Aprovar les bases reguladores dels ajuts per a l'administració de la vacuna obligatòria de la llengua blava en el bestiar boví, les quals es publiquen a l'annex 1 d'aquesta Ordre.
1.2 Establir les normes tècniques per al desenvolupament de la campanya de vacunació en boví, oví i cabrum, les quals es publiquen a l'annex 2 d'aquesta Ordre.
2.1 Convocar els ajuts corresponents a l'any 2008, d'acord amb les bases reguladores i les normes tècniques que s'aproven a l'article 1 d'aquesta Ordre.
2.2 El termini de presentació de sol·licituds serà des de l'endemà de la publicació d'aquesta Ordre al DOGC fins al 5 de novembre de 2008, inclòs.
2.3 Els ajuts que estableix aquesta Ordre seran a càrrec de la partida pressupostària AG03 D/770000100/6120 dels pressupostos del Departament d'Agricultura, Alimentació i Acció Rural (DAR) per a l'any 2008, dotada amb un import màxim de 141.288,60 euros.
2.4 L'òrgan instructor dels expedients d'ajut és el Servei de Producció Ramadera.
2.5 L'òrgan competent per emetre resolució sobre les sol·licituds és el director o la directora d'Agricultura i Ramaderia.
A aquest efecte, es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general de Ramaderia, el/la cap del Servei de Producció Ramadera i el/la cap del Servei de Sanitat Animal.
2.6 El termini màxim per emetre la resolució i notificar-la per escrit a la persona sol·licitant serà fins el 31 de desembre de 2008.
2.7 Contra la resolució del director o la directora general d'Agricultura i Ramaderia, que no exhaureix la via administrativa, es podrà interposar recurs d'alçada davant el conseller o la consellera d'Agricultura, Alimentació i Acció Rural en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu, es podrà interposar recurs d'alçada davant el conseller o la consellera d'Agricultura, Alimentació i Acció Rural en el termini de tres mesos comptat a partir de la data, establerta a l'apartat 2.6 anterior, en què s'exhaureixi el termini per emetre i notificar la resolució.
2.8 Els ajuts atorgats es publicaran al web http://www.gencat.cat/darp/ajuts.htm fent ús dels mitjans electrònics establerts i s'exposaran al tauler d'anuncis de les dependències del DAR.
En el supòsit d'ajuts d'un import superior a 3.000 euros es publicaran, a més, al DOGC.
Barcelona, 16 de setembre de 2008
És objecte d'aquestes bases reguladores establir una línia d'ajuts per a l'administració de la vacuna de la llengua blava del bestiar boví..2 Persones beneficiàries
Poden ser beneficiàries d'aquest ajut les associacions que duguin a terme, a través dels seus serveis veterinaris, la vacunació a la qual fa referència l'apartat 1 d'aquestes bases, i que s'esmenten a continuació:
a) Les agrupacions de persones ramaderes de vaquí que tinguin establerts concerts de sanejament amb el DAR.
b) Les agrupacions de defensa sanitària de bestiar boví que duguin a terme el programa de vacunació de llengua blava, que estiguin reconegudes com a tals per resolució del director o la directora general d'Agricultura i Ramaderia o que estiguin en tràmit de reconeixement amb l'informe favorable del Servei de Sanitat Animal..3 Requisits de les activitats
3.1 Les explotacions ramaderes integrades en les agrupacions que hagin presentat sol·licitud per obtenir l'ajut que estableix aquesta Ordre han d'estar inscrites al Registre d'explotacions ramaderes que preveu el Decret 61/1994, de 22 de febrer, sobre regulació de les explotacions ramaderes.
3.2 Les vacunacions portades a terme a les explotacions ramaderes hauran de consignar-se al registre de tractaments veterinaris que conservarà la persona titular de l'explotació, en compliment del que disposa l'article 8 del Reial decret 1749/1998, de 31 de juliol, pel qual s'estableixen les mesures de control aplicables a determinades substàncies i els seus residus en els animals vius i els seus productes.
3.3 La vacunació objecte de l'ajut s'ha de realitzar dins el termini comprès entre l'1 d'agost de 2008 i el 31 d'octubre de 2008..4 Tipus i quantia de l'ajut
4.1 L'ajut té caràcter de subvenció directament aplicable a les despeses derivades de l'administració de la vacuna a què fa referència l'apartat 1 d'aquestes bases.
4.2 L'import màxim de l'ajut (IVA inclòs) serà de:
Boví reproductor de més de 12 mesos: 2,14 euros per cap de bestiar vacunat de llengua blava.
Boví reproductor de menys de 12 mesos i boví d'engreix: 1,28 euros per cap de bestiar vacunat de llengua blava.
Una vegada realitzat el càlcul de l'ajut per animal, l'import mínim a subvencionar, per explotació, serà de 53,50 euros a les explotacions de boví reproductor.
4.3 L'aplicació de la vacuna inclou l'administració dues vegades, amb un interval de tres setmanes, de les dues vacunes (serotipus 1 i serotipus 8).
4.4 La determinació de la quantia de l'ajut es realitzarà en funció del nombre total d'animals vacunats inclosos a les sol·licituds i en funció de les disponibilitats pressupostàries, i d'acord amb els criteris d'atribució que s'estableixen a l'apartat 6 d'aquestes bases..5 Incompatibilitats
Les subvencions previstes en aquesta Ordre seran compatibles amb qualssevol altres que, per a la mateixa finalitat i objectiu, puguin establir altres administracions públiques.
No obstant això, l'obtenció concurrent d'ajuts, quan l'import total de les subvencions percebudes per cada persona beneficiària superi el cost de tota l'activitat que vagi a desenvolupar per al període de què es tracti, donarà lloc a la reducció proporcional que correspongui en l'import de les subvencions regulades en aquest Ordre, fins ajustar-se a aquest límit..6 Criteris d'atribució i prioritat
En cas que l'import sol·licitat subvencionable superi el pressupost màxim que estableix la convocatòria, es procedirà al prorrateig entre les persones perceptores de l'ajut..7 Sol·licituds i documentació
7.1 Les sol·licituds per acollir-se a aquest ajut es formalitzaran en l'imprès normalitzat que es podrà descarregar des de l'adreça http://www.gencat.cat/darp/ajuts.htm, s'adreçaran al director o la directora general d'Agricultura i Ramaderia, i es presentaran preferentment als serveis territorials i/o a les oficines comarcals del DAR, sens perjudici de fer ús de la resta de mitjans que estableix la Llei 30/1992, de 26 de novembre, en el termini que determina la convocatòria.
7.2 A les sol·licituds s'adjuntarà la documentació que es relaciona a continuació.
No obstant això, no caldrà presentar la documentació que ja s'hagi presentat anteriorment al DAR, i de la qual no hagin variat les dades i continuïn vigents.
En els casos en què s'iniciï el procediment administratiu en una oficina del DAR diferent a la que es va presentar la documentació, caldrà que s'indiqui a l'imprès de sol·licitud en quin procediment, campanya o any i unitat del DAR es va aportar.
a) Fotocòpia compulsada del DNI/NIF/NIE de la persona sol·licitant i, si escau, del/de la representant legal.
b) Acreditació de la representativitat de la persona representant, si escau.
c) Fotocòpia compulsada dels estatuts o de les normes reguladores del funcionament de l'entitat, si escau.
d) Certificat d'inscripció en el registre administratiu corresponent emès l'any 2008.
En cas que es tracti d'un registre gestionat pel DAR, no caldrà aportar cap certificat d'inscripció.
e) Original de la certificació de l'acord de l'entitat per demanar aquest ajut i acceptar els compromisos corresponents, en cas de ser persona jurídica.
f) Memòria del programa vacunal de llengua blava que es du a terme, signada pel president o la presidenta i pel veterinari o la veterinària responsable de l'agrupació.
g) Documentació justificativa de les vacunacions realitzades, d'acord amb el que estableix l'apartat 9 d'aquestes bases.
7.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratificarà mitjançant la signatura de la sol·licitud:
a) El compte corrent on s'ha d'ingressar l'import de la subvenció inclòs a l'imprès de sol·licitud pertany a la persona beneficiària de l'ajut.
Si és el primer cop que s'inicia una relació amb el DAR o han variat les dades des de la presentació del full de dades bancàries s'ha de presentar l'imprès EF-013.
b) No estar sotmesa a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre.
c) Ajuts i subvencions que hagi sol·licitat i/o obtingut amb la mateixa finalitat, amb expressió de la quantia i de l'entitat que les va concedir.
d) Compliment de la quota de reserva per a la integració social de persones discapacitades que estableix la legislació vigent, si escau.
e) Que es compromet a destinar l'import íntegre rebut per aquesta línia d'ajuts als serveis veterinaris, per al compliment de l'aplicació de la vacunació de la llengua blava al bestiar boví.
7.4 El fet que la persona interessada presenti la sol·licitud de l'ajut comporta l'autorització al DAR perquè obtingui els certificats sobre l'estat de deutes de la persona sol·licitant que han d'emetre l'Agència Estatal d'Administració Tributària i la Tresoreria General de la Seguretat Social, així com el Departament d'Economia i Finances.
Si la persona sol·licitant denega expressament l'autorització, mitjançant l'imprès de sol·licitud, caldrà que aporti el certificat de què es tracti en el moment de la presentació de la sol·licitud.
7.5 Per rebre l'import de les subvencions les persones beneficiàries han d'estar al corrent de les obligacions tributàries amb l'Agència Estatal d'Administració Tributària i socials amb la Tresoreria General de la Seguretat Social, així com no tenir deutes de cap tipus amb la Generalitat de Catalunya.
7.6 Les persones sol·licitants hauran de facilitar tota la informació complementària que els requereixi el personal tècnic del DAR..8 Tramitació i resolució
8.2 La Comissió de valoració podrà sol·licitar tants informes com consideri necessaris per elaborar l'informe d'avaluació.
8.3 Vistos la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per emetre'n la resolució.
8.4 En la resolució de concessió figurarà com a mínim l'import màxim de la subvenció, les condicions que ha de complir la persona beneficiària, i la procedència dels fons amb què es finança.
8.5 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o a l'Administració..9 Justificació i pagament
9.1 La documentació justificativa de les actuacions realitzades s'ha de presentar juntament amb la sol·licitud d'ajut, d'acord amb l'apartat 7 d'aquestes bases.
9.2 En tots els casos, a la relació d'explotacions integrades a l'agrupació en la data de sol·licitud de l'ajut i a les quals s'ha executat la vacunació de llengua blava, que cal presentar per justificar les actuacions, s'ha d'especificar:
a) Les marques oficials de les explotacions integrants, ordenades per ordre creixent, amb el número d'inscripció al Registre d'explotacions ramaderes.
b) El nombre i la data de les vacunacions efectuades a cada una de les explotacions que integren l'agrupació amb indicació per a cada explotació del nombre de caps de boví reproductor vacunat i del nombre de caps de boví d'engreix vacunat.
9.3 La justificació de l'execució de la vacunació es realitzarà mitjançant la presentació d'un certificat emès pels/per les veterinaris/àries de l'agrupació responsables de l'aplicació de la vacuna.
Només es tindran en compte les dades que el personal veterinari responsable de la vacunació de la llengua blava hagi comunicat al DAR.
9.4 No podran rebre l'import de l'ajut les persones beneficiàries que estiguin en alguna de les circumstàncies que preveu l'article 13 de la Llei 38/2003, de 17 de novembre, general de subvencions.
9.5 Un cop efectuades les comprovacions corresponents es procedirà, si escau, al pagament de l'ajut.
9.6 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre..10 Invalidació de la resolució de concessió i reintegrament de les quantitats percebudes indegudament
10.1 Són causes de nul·litat de la resolució de concessió les que estableix l'article 36 de la Llei 38/2003, de 17 de novembre.
10.2 També serà procedent incoar el procediment de reintegrament, que podrà donar lloc a la devolució de les quantitats percebudes indegudament i l'exigència de l'interès de demora corresponent des del moment del pagament de la subvenció fins a la data en què s'acordi la procedència del reintegrament, en els casos que es comprovi l'incompliment de les condicions i els compromisos que han determinat l'atorgament de l'ajut, així com la resta de casos que estableix l'article 37 de la Llei 38/2003, de 17 de novembre.
10.3 El procediment de reintegrament de subvencions es regirà pel Decret legislatiu 3/2002, de 24 de desembre, i per les disposicions generals sobre procediments administratius que preveu el títol VI de la Llei 30/1992, de 26 de novembre, sens perjudici de les especialitats que estableixen la Llei 38/2003, de 17 de novembre, i les seves disposicions de desplegament..11 Inspecció i control
El DAR té la facultat d'inspeccionar les actuacions realitzades a les explotacions ramaderes amb la finalitat de comprovar que s'adeqüen al programa sanitari i als justificants presentats..12 Infraccions i sancions
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, i la Llei 38/2003, de 17 de novembre, així com la resta de disposicions que puguin ser d'aplicació.
Normes tècniques de desenvolupament de la campanya de vacunació.1 Tipus de vacunes i subministrament
1.1 La vacunació s'efectuarà mitjançant vacunes autoritzades i registrades per l'Agència Espanyola del Medicament.
1.2 La distribució de les vacunes la realitzarà, gratuïtament, el Departament d'Agricultura, Alimentació i Acció Rural i resta prohibida la seva comercialització.
També resta prohibida la seva aplicació sense l'autorització corresponent..2 Pauta vacunal
Es vacunarà tot el bestiar boví més gran de tres mesos d'edat amb dues vacunes, una per al serotipus 1 i l'altra per al serotipus 8.
La pauta vacunal consisteix en dues aplicacions separades per un interval de tres setmanes.
Es vacunarà tot el bestiar oví i cabrum destinat a la reproducció més gran de tres mesos d'edat amb dues vacunes, una per al serotipus 1 i l'altra per al serotipus 8.
La pauta vacunal consisteix en dues aplicacions separades per un interval de tres setmanes..3 Autorització per realitzar la vacunació
3.1 La vacunació hauran d'efectuar-la veterinaris/àries autoritzats/ades.
3.2 Les sol·licituds per aconseguir aquesta autorització es formalitzaran mitjançant l'imprès normalitzat que es podrà descarregar des de l'apartat corresponent a sanitat animal del web http://www.gencat.cat/dar i que hauran de presentar a qualsevol oficina del DAR.
3.3 Per atorgar l'autorització es valorarà:
L'experiència en l'execució de campanyes sanitàries oficials.
Disposar d'habilitacions/autoritzacions com a responsable sanitari per realitzar determinades actuacions en explotacions de remugants a Catalunya.
Conèixer l'àmbit territorial on preveu realitzar les vacunacions..4 Condicions d'aplicació de la vacuna
4.1 Els/Les veterinaris/àries autoritzats/ades es responsabilitzaran de l'aplicació correcta de la vacuna, i s'ajustaran al Programa de vacunació establert pel Servei de Sanitat Animal del DAR i les instruccions del laboratori fabricant.
4.2 L'actuació veterinària inclourà a més de l'acte clínic de l'aplicació de les vacunes, les actuacions següents:
a) Anotació de la visita a l'explotació al llibre d'explotació, i consignació de la vacunació al registre de tractaments veterinaris.
b) Comprovació de la identificació de l'animal d'acord amb la normativa vigent.
La identificació correcta és un requisit de caràcter obligatori i previ a la vacunació.
Per a cada aplicació s'hauran de facilitar al DAR les dades següents:
Nom i cognoms del/de la veterinari/ària.
Identificació de l'explotació: nom del titular + marca oficial o codi REGA.
Identificació individual de cada animal vacunat.
La remissió de la informació s'efectuarà amb caràcter setmanal..5 Cost de l'aplicació
5.1 El DAR finançarà el cost de l'aplicació de la vacuna, amb els imports següents (IVA inclòs):
Per cap de boví reproductor de més de dotze mesos: 2,14 euros.
Per cap de boví reproductor de menys de dotze mesos i d'engreix: 1,28 euros.
Una vegada realitzat el càlcul de l'ajut per animal, l'import mínim a subvencionar, per explotació, serà de 53,50 euros a les explotacions de boví reproductor i de 32,10 euros a les explotacions d'oví-cabrum reproductor.
5.2 L'aplicació de la vacuna inclou l'administració dues vegades, amb un interval de tres setmanes, de les dues vacunes (serotipus 1 i serotipus 8).
En el cas del bestiar boví s'estableixen ajuts destinats a l'aplicació de la vacunació, i aquesta Ordre fixa les seves bases reguladores.
5.3 En el cas del bestiar oví-cabrum el finançament de l'aplicació de la vacuna s'inclou dins del contracte de servei d'assistència veterinària per a l'execució de la campanya de sanejament ramader del bestiar oví-cabrum a Catalunya.